Пяць каманд прадставілі работнікі аграпрамысловага комплексу. На роўных з імі змагаліся прадстаўнікі Пружанскіх электрасетак, 181 баявой верталётнай базы, санаторыя “Ружанскі”. За званне пераможцы ўдзельнікі злёту спаборнічалі, не зважаючы на род дзейнасці і прафесіі. Захапляльная барацьба па перацягванні каната разгарнулася паміж камандамі ААТ “Айчына” і “Радзіма”. Як і варта было чакаць ад вайскоўцаў, найлепшы вынік па стральбе паказаў прадстаўнік авіябазы Дзмітрый Канаплянік. Аднак, нягледзячы на працу ў сельгаспрадпрыемстве, не намнога адстала ад прафесіянала і Вольга Роўгач з ААТ “Ружаны-Агра”. На думку арганізатараў, сваімі стравамі больш за іншых уразілі прадстаўнікі “Айчыны”, якія парадавалі смачнымі блінцамі з грыбамі і куркай, а каманда ААТ “Радзіма” прыемна здзівіла кашай, прыгатаванай у палявых умовах. У конкурсе песні роўных не было Марыне Паласьмак і Аляксандру Казею, якія, прадстаўляючы “Айчыну”, дуэтам выканалі патрыятычную песню.